**З А П О В Е Д**

№ **1110**

гр. Габрово 12. 06. 2023 г.

На основание чл. 44, ал. 2 от ЗМСМА, чл. 4, ал. 4 и чл. 11 от Наредба № 8121з-968 от 10 декември 2014 г. за правилата и нормите за пожарна безопасност при извършване на дейности в земеделските земи, писмо с вх. № ОССД-01-01-286/9.05.2023 година от Районна служба „Пожарна безопасност и защита на населението – Габрово и Заповед РД-04-72/08.06.2023 на директора на Областна дирекция „Земеделие“ - Габрово

във връзка с изпълнението на чл. 62, ал. 1 от Закона за администрацията за изготвяне на Доклад за състоянието на администрацията и набиране информация в Интегрираната информационна система на държавната администрация (ИИСДА)

**ОБЯВЯВАМ:**

Настъпването на фенофаза „Восъчна зрялост“ при посвиете от житни култури в периода след 15.06.2023 година за землищата на територията на Община Габрово

**НАРЕЖДАМ:**

1. Кметовете и кметските наместници на населените места на територията на Община Габрово както и Общински инспекторат, поради настъпване на фенофаза „восъчна зрялост“ при житните култури, да спазват стриктно изискванията на Наредба № 8121з-968 от 10 декември 2014 г. за правилата и нормите за пожарна безопасност при извършване на дейности в земеделските земи.
2. Юридическите лица, стопанисващи републикански, общински и частни пътища, които минават през и/или покрай житни посеви, да извършват механично отстраняване на сухите треви и храсти, горими предмети и материали в сервитута на пътя.
3. Физическите и юридическите лица, преминаващи покрай неожънати площи да спазват правилата и нормите за пожарна безопасност и с действията си да не предизвикват рискове за възникване на пожари.
4. Кметовете и кметските наместници на населените места на територията на Община Габрово организират и провеждат мероприятия за опазването на селскостопанското имущество от пожари по смисъла на чл. 8, ал. 1 от Закона за опазване на селскостопанското имущество.

**ЗАБРАНЯВАМ:**

1. Паленето на открит огън, тютюнопушенето и паркирането на моторни превозни средства в площите с посеви и в непосредствена близост до тях от настъпването на восъчна зрялост до окончателното прибиране на реколтата и изораване на стърнищата.
2. Извършването на ремонтни дейности по линейните обекти, преминаващи през житни площи през периода от восъчната зрялост до прибирнето на реколтата. При авариййни ситуации се допуска извършването на ремонтни дейности след предварителното уведомяване на РСПБЗН при спазване изискванията за пожарна безопасност.
3. Паленето на стърнища и други растителни остатъци, както и използването на открити огнеизточници в земеделските земи и извън тях (слогове и крайпътни ивици).

Контрол по изпълнението на заповедта възлагам на Секретаря на Община Габрово

Настоящата заповед да се сведе до знанието на всички заинтересовани лица, както и да се публикува на страницата на Община Габрово.

**ТАНЯ ХРИСТОВА…………П……………**

Кмет на Община Габрово